Arbërie Nagavci

Arbërie Nagavci është një politikane shqiptare nga Kosova, anëtare e Vetëvendosjes dhe ministre aktuale e Arsimit, Shkencës dhe Teknologjisë . 

 Karriera 
Nagavci ka përfunduar studimet për Drejtësi në Universitetin e Prishtinës . Në të njëjtin universitet ka kryer edhe studimet Master për Drejtësi Ndërkombëtare. Nagavci ka një përvojë të gjatë në fushën e arsimit dhe edukimit. Nga viti 2010 është e angazhuar si konsulente, trajnere dhe këshilltare për arsim në programe të ndryshme në institucionet vendore dhe ndërkombëtare si: USAID, GIZ, Këshilli i Evropës, MASHT. Nga viti 2014 deri në vitin 2017 ka qenë drejtoreshë e Drejtorisë Komunale të Arsimit në Prishtinë.

Në zgjedhjet e 6 tetorit 2019, Arbërie Nagavci u zgjodh deputete e Kuvendit të Kosovës dhe më 26 dhjetor të po këtij viti u propozua dhe votoi për nënkryetare të parë të Kuvendit të Kosovës. Arbërie Nagavci është bërë pjesë e partisë Vetëvendosje në vitin 2013 dhe aktualisht është anëtare e Kryesisë. 

Nagavci u emërua më 22 mars 2021 nga kryeministri Albin Kurti si ministër i ri i Arsimit, Shkencës dhe Teknologjisë . 

 Shih edhe 
 Qeveria e Kosovës
 Lëvizja Vetëvendosje
 Ministria e Arsimit, Shkencës dhe Teknologjisë e Republikës së Kosovës

 Referime 

Kategoria:Lindje 1970
Kategoria:Njerëz që jetojnë
Kategoria:Deputetë të Kuvendit të Kosovës
Kategoria:Ministra të Arsimit, Shkencës, Teknologjisë dhe Inovacionit të Kosovës